Eilne vampsimäng oli siiani parim. Nüüd võime öelda, et nägime tulevikku ja tulevik oli tume. Astusime välja aastasse 2100+/- paar aastat. New York oli mahajäetud kohake, kust kõik orgaaniline oli hävitatud. Põhja-Ameerikat valitsesid Tehnomaagid, kes kõiki teisi üleloomulikke jahtisid. Euroopas oli Kolmeteistkümne ülemvõim. Inglismaal oli haldjarahvas, Skandinaavias mingid viiking-libahundid.  Aasia oli müüriga ümbritsetud, Aafrikas/Austraalias olid traditsioonilised maagid valitsemas ning Lõuna-Ameerikas kõik teised kujumuutjad. Sõnaga, teretulemast maailma, kus kõik on peetis. Gehenna oli toimunud, vampiire jäi järgi mingi 1200- 12 000 vahel, kuni Vanimad lõpuks isu täis said. Nüüd istusid Kolmteist Euroopas ja toitusid seal uutest vampiiridest. Ainuke variant meil oli kaduda NY surnud tsoonist, kus liikusid Tehnomaagide otsingu/hävitusrühmad ning Aafrikasse pageda, kus võibolla me oleks saanud  uuesti ajas tagasi minna.  Selleks kaaperdasime sadamast tühjana seisva "Seawolf" klassi tuumaallveelaeva ja peale pikka pusimist ("See on lihtne! See näiteks, on kas pealüliti või reaktori väljaviskenupp") saime selle liikuma. Teisel päeval lülitasime reaktori jahutuse kah sisse…  Siis koperdasime mingi Tehnomaagide lendava/ujuva linna otsa, pidasime lahingut nendega, kuni viimaks keegi tarkpea laevaninas laadis torpeedo valesti ja too väljalasketorus lõhkes. Teise ruumi pagenud kaks tegelast  määriti seintele laiali. Mull-Mull! tegi me "Seawolf" ja ma kangutasin juhtrooli, et asja tasakaalus hoida, kuni meid terve laevaga koos veest välja tõsteti ning plasmapüssid ninna suruti. Selgus siiski, et tegemist oli mingite veidrate tinker-teadlastega, kes olid Tehnomaagide linna varastanud ja veetsid selles aega igast asju kokku pannes ja välja mõeldes, stiilis: "Oooh see töötab! oot.. aga miks meil seda üldse vaja on?". Nende abiga sattusime oma aega tagasi, enne vaieldes võimalike ajaparadokside üle, mis  toimuma saavad. Juhe jooksis totaalselt kokku igal juhul. Hoidsime ära juba ühe jama, mille tekkimist me teadsime. Näis, mis saab. Minu jaoks oli kõige hullem hetk, et kui me oleks saanud tagasi hetke kuhu tahtsime, oleks Triinu tegelane (kelle ma ära sõin!) ikka veel elus ja mul oleks tema mälestused.. uh..